runetrust/blame-folketinget-dk huggingface dataset:
Martin Henriksen (DF), 2011-12-15:
Vi mener fra Dansk Folkepartis side – og jeg skal gerne gentage det – at det, når vi kan se, at man ude på institutionerne, at man ude på folkeskolerne indretter sig efter, at der f.eks. er elever, der har en anden baggrund end dansk, og at man af hensyn til, at man ikke ønsker at fornærme dem, eller hvad ved jeg, eller ønsker at tage nogle hensyn, så er et udtryk for de multikulturelle strømninger i samfundet, fordi man, fordi der kommer nogle andre mennesker til Danmark, så at sige presser danske traditioner ud af vores institutioner, som vi mener er forpligtet på dansk kultur.
Torsten Schack Pedersen (V), 2011-05-12:
Men jeg må sige, at jeg stoler mere på myndighedernes kontroller end på billeder, som er skaffet på et tvivlsomt grundlag af personer og grupper, som har det erklærede mål at forbyde al menneskelig anvendelse af dyr, for når det gælder de personer, er et forbud mod pelsdyrproduktion jo kun et første skridt på vejen til et tvungent veganersamfund, hvor det er slut med mælk, kød og fisk, heller ikke lædersko og badmintonbolde skal være tilladt.
Morten Messerschmidt (DF), 2019-10-31:
For jeg har været inde på Europa-Parlamentets hjemmeside – og kan også huske det fra min egen tid dernede – hvor man kan finde en tale, som er holdt af en hr. Jeppe Kofod, hvor der fremføres følgende citat: Derfor må vi sige klart til Erdogans Tyrkiet, at de ingen fremtid har i EU.
Peter Skaarup (DF), 2020-11-24:
For os i Dansk Folkeparti er det vigtigt, at vi får skærpet straffen markant på det her område, men også at man i forbindelse med truslen bliver idømt en økonomisk sanktion, sådan at man selv kommer til at dække de udgifter, som det har afstedkommet, i stedet for at det er samfundet, virksomheden eller privatperson, der jo ikke har noget med bombetruslerne at gøre, som kommer til at dække de omkostninger.
Jørn Jespersen (SF), 2001-04-26:
Så vil hr. Peter Skaarup ikke godt give tilsagn om, at før han nævner mere om Ghana og bruger det som eksempel, læser han den rapport fra Rigsrevisionen, han henviser til, og at han i øvrigt fortæller os, hvor meget der skal skæres ned i ulandsbistanden efter Dansk Folkepartis opfattelse?
Margrethe Vestager (RV), 2012-05-31:
Det er jo en del af baggrunden for finanspagten, at der har været brud på stabilitets- og vækstpagten tilbage i det første årti og givetvis også før det – brud, som der ikke er blevet fulgt op på, og som derfor har ført til, jeg tror, at et af de tidligere konservative medlemmer ville kalde det civil slinger i forhold til at holde kursen i den økonomiske politik.
Jørgen Estrup (RV), 1999-12-15:
Og man kan sige, at de, der ønskede at være studiekredsdeltagere, i høj grad koncentrerede om skattespørgsmål, altså nok var lidt mindre realistiske, end godt er, hvis man skal have et resultat af en finanslovdrøftelse. Derfor oplevede vi også det, der skete undervejs, at man altså først fik fuld tilslutning til nogle af forligene, efter at de var indgået.
Mette Gjerskov (S), 2007-06-01:
Jeg er fuldstændig overbevist om, at hvis vi kan lave et fælles nordisk mærke, som kommer til at fungere, som betyder, at forbrugerne ude i butikkerne kan vælge nogle sundere varer, og som betyder, at erhvervet vænner sig til at putte mærker på varerne, så har vi en rigtig god ballast, når vi skal forhandle EU-mærkning på et eller andet senere tidspunkt, som desværre sikkert ligger langt ud i tiden.
Lisbeth Bech-Nielsen (SF), 2025-05-07:
Den overordnede diskussion fik jo et ordentligt skub fremad i forbindelse med det, vi kalder Draghirapporten fra sensommeren 2024, hvor det blev fastslået, at vi i Europa bliver nødt til at forsimple nogle procedurer, prioritere vores virksomheder mere, også strategisk, og egentlig stramme op på en række områder.
Frank Aaen (EL), 2005-03-30:
Men det ændrer jo ikke ved, at det er bekymrende, at en statsminister, der alligevel – og jeg er sikker på til sin egen overraskelse – har set en lang række alvorlige sager med ministre, som i nogle tilfælde også har ført til ministerafgang eller til ministerforflyttelse, ikke bliver mere bekymret og åbenbart ikke på nogen måde begynder at diskutere med sig selv, om der er nogle retningslinjer, der skal ændres for at forhindre kommende sager, nogle ting, der skal indskærpes over for ministrene for at hindre kommende sager eller andet, f.eks. hvad det kan være, der driver folk, der får en ministerpost, til i nogle tilfælde at udvise det, jeg vil kalde almindelig grådighed, ved at rage til sig, selv om ministerlønnen i forvejen er temmelig stor.
Anni Matthiesen (V), 2014-02-05:
Jamen jeg kan da i hvert fald afsløre, at jeg er enig med ministeren i, at det er altafgørende, at vi bakker op om vore frivillige i landdistrikterne, fordi de om nogen er med til at højne både mulighederne for bosætning og for den sags skyld også for at skaffe flere arbejdspladser.
Inger Støjberg (V), 2018-05-17:
Arbejdet med at sikre kvaliteten af de tolkeydelser, der anvendes på rets- og asylområdet, er fortsat efter selve afslutningen af tolkeudvalgets arbejde, og Justitsministeriet har således igangsat et udbud af tolkeydelser, som Udlændinge- og Integrationsministeriet er en del af.
Charlotte Antonsen (V), 2000-04-05:
Så jeg synes, at det er nogle underlige ting at skrive ind i et forslag, som ikke har noget som helst med sagen at gøre, og derfor vil jeg gerne gentage spørgsmålet: Mener fru Jette Gottlieb ikke, at lungecancer har meget at gøre med rygning og ikke så meget at gøre med, om man er bybuschauffør?
Kim Christiansen (DF), 2014-03-25:
Ja, man opnår 1 minuts besparelse, og det er måske ikke meget i den store sammenhæng, men det positive er jo, at det ene minut kunne åbne op for et togstop i Ringsted i forbindelse med Togfonden DK, når vi fremadrettet skal se på, hvor de her superlyntog skal holde.
Nicolai Wammen (S), 2020-04-29:
Det er så rigtigt, at en række partier har taget ansvar for reformer, beslutninger, som gør, at vi i dag samlet set står i en situation, hvor vi har en rigtig stærk dansk økonomi, og heldigvis ikke er lige så udfordret som andre lande, selv om situationen er alvorlig nok.
Søren Søndergaard (EL), 2004-02-19:
Enhver indsats, der er gjort fra Udenrigsministeriet, og enhver indsats, der er gjort af udenrigsministeren og af statsministeren, enhver indsats, der er gjort for det, hilser vi velkommen, men det ændrer bare ikke noget ved, at denne sag er dybt uacceptabel, for man kan ikke holde folk indespærret i 2 år under anklager og så bagefter bare frigive dem og sige, ja, nu er de så ude. Vores krav har hele tiden været, at er der anklager mod folk, beskyldes folk for at have begået noget, som er ulovligt, så skal de stilles for en dommer.
Lars Boje Mathiesen (UFG), 2023-11-09:
Hvad er årsagen til, at man ikke bare sælger den her virksomhed og får pengene ind, og så kunne man jo bruge pengene på at sænke afgifterne på at køre frem og tilbage over Storebælt, eller de kunne komme i statskassen eller alt muligt andet, man nu kunne bruge dem til?
Lars Boje Mathiesen (UFG), 2023-11-21:
Og det er så der, hvor regeringen siger: Nej, det vil vi ikke mere; det var godt nok det, vi stillede jer i udsigt, men nej, det har vi glemt, så nu må I stå med hatten i hånden, og al magten ligger hos os politikere, som så kan designe det, som vi synes det skal være.
Jann Sjursen (KRF), 2003-01-21:
Den anmodning, som blev givet fra Fødevareudvalgets side den 8. januar, kan jo så siges at være imødekommet med den redegørelse, som finansminister Thor Pedersen i går fremsendte til Folketinget, inklusive den ændring, der kom ind i sidste øjeblik forud for debatten i dag.
Pernille Vermund (NB), 2021-05-10:
Jeg er med på, at der så i beslutningsforslaget står »altid«, og at det skal være konsekvent, og det er jo der, man fra regeringens side siger, at der er nogle internationale konventioner, som beskytter folk, der kommer hertil, lever på passiv forsørgelse og svindler med danskernes skattekroner.
Jakob Axel Nielsen (KF), 2010-01-20:
Det burde det jo egentlig ikke have været så svært for spørgeren på egen hånd at finde ud af, men når det nu er så svært, skal jeg gerne hjælpe hr. Per Clausen ved at citere fra aftaleteksten: »I de senere år er der sket en betydelig styrkelse af indsatsen på sundhedsområdet. Der er sket en markant forøgelse af kapaciteten samtidig med, at der har været fokus på at sikre høj kvalitet i behandlingen.«
Susie Jessen (DD), 2023-03-22:
Jeg synes virkelig, det er ærgerligt, hvis det ender med, at det her egentlig bare bliver lagt i skuffen, for vi har jo diskuteret et tørklædeforbud, og det har vi også haft oppe her i salen, men kommissionen havde ni andre anbefalinger alene i deres delanbefalinger, så der ligger jo rigtig, rigtig mange ting her vedrørende social kontrol.
Lissa Mathiasen (S), 2004-01-20:
Vi kan se forskellen, fordi der er ejendomme, som er sammenlignelige, og vi har haft besøg i Boligudvalget, hvor det meget klart blev påvist, at hvis det forslag, regeringen har fremsat, var kommet igennem, ville det betyde, at lejligheder på godt 60 m2, som bl.a. bebos af pensionister, ville få en huslejestigning på over 1.700 kr. om måneden de første godt 3 år.
René Gade (ALT), 2017-05-10:
De politiske uoverensstemmelser lægger vi lige til side, og så kunne jeg bare for at få en rigtig ramme om det her med at være førerland på det grønne område godt tænke mig at spørge, om ordføreren ikke vil bekræfte, at der i hvert fald er stor forskel på, hvordan vi så ser på det at være førerland.
Jørn Pedersen (S), 1999-11-18:
Det er meget charmerende, synes jeg, men jeg mener alligevel, at hr. Kofod-Svendsen er så erfaren i de dele, at han ved det - for jeg går ikke ud fra, at det var en melding om, at Kristeligt Folkeparti ville melde sig ud, eller at vi skulle se bort fra Kristeligt Folkeparti, og det vil jeg gerne bede hr. Kofod-Svendsen om at bekræfte.
Ole Stavad (S), 2002-11-12:
Men når hr. Keld Albrechtsen som en af sine væsentligste begrundelser har, at pensionsopsparing som supplement til folkepension er af det onde, og at det derfor i sig selv er ondt, at vi bruger det instrument til også at sikre nogle flere boliger, må vi bare sige, at vi er på en af de baner, hvor vi er meget uenige.
Line Barfod (EL), 2005-03-17:
Jeg vil meget gerne forholde mig til det lovforslag, vi står med, og den reform, som vi diskuterer her, for det er jo den, der gør, at Århus Kommune ikke længere kan beholde Århus Sporveje, og at Århus Kommune f.eks. ikke kan beslutte, at de gerne vil indføre sporvogne igen i Århus.
Frode Sørensen (S), 2001-03-01:
Jeg har endvidere fået oplyst, at man ved at hæve satserne på insektmidler og vækstreguleringsmidler i den gældende værdiafgift kan opnå, at virkningen af værdiafgiften tilnærmes virkningen af en afgift pr. standarddosis. Man må dog gøre sig klart, at hvis det besluttes at omlægge pesticidafgiften til en egentlig afgift pr. standarddosis, vil der ikke blive tale om en enkel afgiftslov, snarere tværtimod.
Mette Hjermind Dencker (DF), 2015-12-08:
Børn, der vokser op på en mindre ø, oplever ikke alene en tryg opvækst langt væk fra kriminalitet og farlig trafik; de lærer også at lege på tværs af alder og køn, og de lærer at blive gode til at løse konflikter, for man kan ikke bare vende ryggen til og finde nogle andre at lege med.
Kristian Bøgsted (DD), 2024-12-04:
Det skal vi selvfølgelig have fulgt op på, og det håber jeg ministeren er indstillet på, altså at man rent faktisk sørger for, at der er noget kontrol med, at de kun fisker de steder, de må, indtil det kan lykkes os at få fjernet jernkæderne og jernmåtterne fra deres bomtrawlere.
Claus Kvist Hansen (DF), 2018-05-31:
Hvis man som udgangspunkt har, at vi ikke accepterer migrationen og simpelt hen vil sætte en stopper i hullet, om man så må sige, så er det vores opfattelse, så er det Dansk Folkepartis opfattelse, at man på et tidspunkt vil forstå budskabet, altså at der er adgang forbudt, uanset om du kommer ad en motorvej eller ad en støvet sti, eller du forsøger at tage vandvejen.
Ole Stavad (S), 2005-06-02:
Men det er klart, at døden skal have en årsag, og jeg er fuldstændig enig i det, hr. Kristian Thulesen Dahl har været inde på, om, at Socialdemokratiet har haft en zigzagkurs i den her sag, hvor vi, der har været med hele vejen igennem, jo må undre os over, at dele af reformen, man de facto var enige om sidste sommer, fremstiller man nu som altings rædsel.
Lars Aslan Rasmussen (S), 2016-12-05:
Jeg vil egentlig gerne spørge om det, at der er en gruppe, som det ikke er hammerhammerfedt for, og jeg vil prøve at citere en anden sang, nemlig »Skulle du spørge fra nogen«, og det handler om nogle fra Døveforeningen, som jeg havde besøg af i sidste uge.
Johs. Poulsen (RV), 2008-04-24:
Så er det jo ikke sådan, at der bliver sagt, at der kan være nogle gode og plausible begrundelser for, at man ikke får noget udført på et vist tidspunkt, og at man enten har sparet op, eller at der var nogle andre begrundelser for, at man laver det på et andet tidspunkt.
Michael Aastrup Jensen (V), 2012-11-30:
Ja, det gør jeg, for jeg mener nemlig, at det er vigtigt, at vi fastholder balancen i det her ved på den ene side at sikre, at det danske sprog styrkes som kultursprog og styrkes i den generelle undervisning, bl.a. ved fokus på de tosprogede børn, men på den anden side lever vi altså i en globaliseret verden og må erkende, at engelsk og kendskab til andre fremmedsprog er af afgørende betydning, hvis vi skal klare os i den konkurrence.
Karina Lorentzen Dehnhardt (SF), 2025-02-18:
Meget af den landdistriktspolitik, vi laver, handler rigtig tit om vækst og arbejdspladser, og derfor synes jeg også, at det giver mening, at de udflyttede statslige arbejdspladser kan bruges til at understøtte det lokale erhvervsliv og arbejdspladser, f.eks. ved at kunne foretage indkøb lokalt.
Jann Sjursen (KD), 2004-05-26:
Ikke bare i forbindelse med, hvad der skal ske i Irak, men også i andre sammenhænge bliver amerikanerne nødt til at tage skeen i den anden hånd og være med til at sikre international lov og orden i stedet for internationale ulovligheder og uorden, som det er sket i visse tilfælde.
Brian Mikkelsen (KF), 2009-11-20:
Det fremgår således af bemærkningerne, at særligt formildende omstændigheder navnlig kan anses at foreligge i tilfælde, hvor en person oprindelig har haft et anerkendelsesværdigt formål med kniven, men hvor vedkommende på grund af et svinkeærinde eller en forglemmelse efterfølgende er kommet i en situation, hvor det ikke længere er lovligt at have kniven.
Poul Nødgaard (DF), 2002-02-07:
Det, hr. Jan Petersen nu vil, er, at han vil have 150 mio. kr. overført til den i forvejen meget store formue med henblik på at bruge dem til forskellige ting, og så spørger jeg: Hvorfor kunne de 150 mio. kr., eller hvor mange hr. Jan Petersen nu vil ofre, ikke lige så godt tages af de 500 mio. kr.?
Ole Stavad (S), 2000-11-16:
Jeg kunne ønske, at der måske var andre partier her i Folketinget, ud over Kristeligt Folkeparti og de partier, som er deltagere i aftalen her, der havde den samme indgang. Så har der været en stor diskussion om først og fremmest sodavand, hvordan vi skulle indrette os fremover. Hr. Frank Aaen spørger: Hvad er på sigt, når vi taler om eventuelt at kunne indrette os med en værdiafgift?
Julius Graakjær Grantzau (ALT), 2018-12-06:
Der tænker jeg, at vi må finde ud af, hvordan vi kan sikre socialrådgivere og andre fagpersoner, det nu kunne være, som sidder inde med den her viden, nogle tryggere og bedre rammer for at indberette, at man altså ikke går rundt med en viden og er bange for, hvad der kan ske.
Henriette Kjær (KF), 2000-05-18:
Venstres ønske om at få lovforslaget tilbage i udvalget mellem anden og tredje behandling, så vi kan danne os et overblik over, hvordan det endeligt er kommet til at se ud, og om man så kan støtte det, som det nu kommer til at se ud med de ændringsforslag, der bliver vedtaget.
Karina Lorentzen Dehnhardt (SF), 2011-06-14:
Så ser ministeren velvilligt på, at vi kan give den her tortgodtgørelse på 10.000 kr. eller 20.000 kr., eller hvad vi nu kan blive enige om, til de her ofre, så de faktisk også får en mulighed for f.eks. at betale for psykologhjælp efter en meget grov og voldsom krænkelse?
Søren Søndergaard (EL), 2001-02-06:
Vi synes, det er problematisk med det bureaukrati, som der helt klart lægges op til skal opbygges også i idrætsorganisationerne, med godkendelsesprocedurer i forhold til, hvem der kan få lov at modtage sådan nogle straffeattester osv. For det tredje synes vi, det er underligt, at man, når man endelig tager fat på den her diskussion, alene tager fat på den diskussion, som omhandler seksuelt misbrug af børn. Der findes altså også folk, som begår vold, hvor det kan være relevant at stille spørgsmålet, om de er egnede til at have med børn at gøre.
Thomas Adelskov (S), 2001-09-06:
Fru Gitte Seebergs svar til hr. Jens Peter Vernersen var, at Det Konservative Folkeparti er mod skattelettelser i bunden, altså til de laveste indkomster, og dermed også de skattelettelser, som vi nu gennemfører med denne her finanslov, på 3,4 mia. kr. i bunden.
Per Stig Møller (KF), 2006-01-26:
Samtidig ønsker vi, som det også påpeges i beslutningsforslaget, at styrke indsatsen på landbrugsområdet med f.eks. kunstvandingsprojekter, så flere hundredtusinde mennesker i kraft af den danske indsats får en forbedret situation i deres område og en forbedret hverdag.
Bjarne Corydon (S), 2013-09-10:
Det er et rekordhøjt anlægsniveau, og det bruges til at igangsætte en lang række konkrete bygge- og anlægsprojekter, herunder en række infrastrukturprojekter, bl.a. en ny Storstrømsbro, penge til nye supersygehuse i hele landet og penge til bedre fysiske rammer i landets kommuner.
Pia Kjærsgaard (DF), 2011-05-31:
Professor i socialpolitik, Per H. Jensen, udtaler, at hvis man ikke længere kan se frem til efterløn, vil mange udnytte, at de allerede tidligere lever op til kravene for seniorførtidspension, og jeg kan komme med masser af den slags udtalelser fra folk, der er kompetente ud i det her.
Astrid Carøe (SF), 2023-05-24:
Jeg forstår ikke, at vi ikke kan sætte penge af nu til en akutpakke til at hjælpe de steder, hvor der er virkelig hårdt brug for det, og samtidig mødes efter sommerferien, når der er en finanslov, og også på andre tidspunkter, for jeg tror, at det her er et langt, sejt træk, hvor vi både skal kigge på, hvordan vi får flere til at blive interesseret i erhvervsuddannelserne allerede i grundskolen, og hvordan vi får flere til at gennemføre en erhvervsuddannelse, og jeg tror heller ikke, at det kun handler om penge.
Birthe Rønn Hornbech (V), 2005-06-03:
For Venstre er det helt afgørende, at netop hver eneste minister indtænker ligestillingsproblematikken i lovforslagene, og at de enkelte fagudvalg selvfølgelig holder øje med det, som der skal holdes øje med alle mulige andre grundlæggende og tværgående elementer i et lovforslag.
Helle Thorning-Schmidt (S), 2013-11-26:
Og hvis vi skal gennemføre nogle af de ting, vi snakker om her, altså om social dumping, om penge til kræftramte børn, om en letbane i Odense, om det her spørgsmål i forhold til de ældre og om mindre tvang i psykiatrien, så kan det kun lade sig gøre, hvis Enhedslisten vil give os lov til det.
Johs. Poulsen (RV), 2007-02-22:
I Det Radikale Venstre har vi længe argumenteret for en langt mere målrettet indsats for naturen, og vi ser nationalparker som en mulighed for at tage det første skridt i en mere samlet dansk plan for, hvilke områder der skal bevares, udvikles og/eller overgå til naturformål.
Mattias Tesfaye (S), 2021-04-09:
Altså, jeg synes faktisk, det er fuldstændig lige ud ad landevejen, og jeg tror også, at nogle af de andre lande i Europa, som har grænsekontrol – Sverige, Østrig, Tyskland, Frankrig for den sags skyld – er interesseret i den her reformproces af Schengensamarbejdet.
Pernille Blach Hansen (S), 2001-01-16:
Vi er helt enige med f.eks. den betænkning, vi også har haft på banen i dag, og i Nordskov Nielsen-udvalgets konklusion: at en minister både skal have en politisk taktisk rådgivning og en mediemæssig rådgivning for at kunne håndtere det hverv, han i dag har som minister.
Torben Rechendorff (KF), 1997-12-09:
Derimod er vi ikke enige i, at denne ganske rigtige diagnose automatisk bør føre til, at vi straks opfinder noget nyt på et tidspunkt, hvor kulturministeren mest i tide, men også i utide, plæderer for, at vi nu skal give os tid til at gennemgå de eksisterende støtteordninger generelt.
Poul Qvist Jørgensen (S), 2003-12-11:
Det er klart, at den der skæve gang omkring projektmidlerne i sig selv er en rigtig skidt udvikling. Jeg kan forstå, at fru Birthe Skaarup nu har fundet nogle tal frem, så derfor er det jo nærliggende at spørge, om ikke det er rigtigt, at det generelle tilskud til de seks, syv, otte alkoholbekæmpende frivillige organisationer i Danmark er blevet nedskåret.
Nicolai Wammen (S), 2021-04-22:
Det kommer næppe som en overraskelse – vel heller ikke for forslagsstillerne – at regeringen ikke kan støtte beslutningsforslaget om en velstandslov, der fastsætter et konkret lovbundet mål for væksten i strukturelt bnp i den private sektor og underordner alle politiske beslutninger et sådant mål.
Per Clausen (EL), 2009-01-20:
Under forudsætning af at vi kan få tilfredsstillende svar på nogle af de spørgsmål, er Enhedslisten ikke afvisende over for i sidste instans at stemme for forslaget, men det er klart, at vi ikke medvirker til at forhøje straffene, bare med henvisning til at det står i en handlingsplan, som regeringen har lavet.
Finn Sørensen (EL), 2018-02-06:
Men jeg må også spørge de borgerlige politikere, der argumenterede sådan: Hvor var I henne, da Anders Fogh Rasmussen den 5. maj 2015 gav en officiel undskyldning for, at danske myndigheder aktivt medvirkede til at udlevere jødiske flygtninge og andre uskyldige mennesker til Nazityskland under anden verdenskrig?
Lene Espersen (KF), 2001-03-21:
Ja, for at fortsætte det i det spor, som fru Charlotte Antonsen kørte i, så må man jo sige, at det egentlig er lidt af en tilståelsessag, at Dansk Folkeparti faktisk ikke rigtig har sat sig ind i artikel 7 før den her behandling og end ikke har gjort sig den umage at henvende sig til Østrig, som man jo så bravt forsvarede igennem mange, mange, mange måneder, hvor tv-kameraerne nu også var tændt.
Pelle Dragsted (EL), 2024-12-10:
Så jeg kunne godt tænke mig at spørge sådan principielt: Er statsministeren enig i, at vi i det her samfund og måske også her på Christiansborg mangler respekt for de mennesker, der går på arbejde, skaber værdierne og betaler det meste af skatterne, og at ligegyldigheden simpelt hen er for stor herinde?
Kamal Qureshi (SF), 2003-02-28:
Jeg er noget forundret, for jeg synes nu ikke, at fru Pia Kjærsgaard plejer at have de store, komplekse briller på, når det handler om konfliktramte områder, hvor der kommer flygtninge fra, det gælder Somalia, det gælder Irak, og det gælder andre områder, som alle sammen er meget komplekse at forholde sig til.
Martin Henriksen (DF), 2007-03-30:
Det er der bl.a. givet nogle eksempler på i bemærkningerne til lovforslaget, sådan at f.eks. læreruddannelsen og pædagoguddannelsen ikke kan have det samme uddannelsesudvalg, for selv om der umiddelbart er nogle ting, som de to uddannelser har til fælles, så er det selvfølgelig to vidt forskellige uddannelser, der uddanner folk til to vidt forskellige arbejdsopgaver i det danske samfund.
Per Clausen (EL), 2006-02-09:
Det er jo rigtigt, at den borgerlige regering afskaffede reguleringen tilbage i 1980’erne, og det er også rigtigt, at vi dengang stillede krav om, at vi ikke alene ville have genindført en regulering, vi ville også genoprette de forringelser, der var sket under den borgerlige regering, så der var to ting, som SF ikke kom helt igennem med.
Jan Petersen (S), 2000-09-07:
Men når der nu er en renteforskel mellem et ja og nej - man kan diskutere, hvor høj den vil blive på sigt, hvis det bliver et nej, men der er en renteforskel i dag, og den kan man jo regne ind - og i og med, at finanslovforslaget bygger på et ja, må det også være rimeligt at anlægge nogle skøn for, hvad et nej vil indebære.